**Yleinen tekoäly** tai **vahva tekoäly** (eng. Artificial General Intelligence, lyh. AGI) on hypoteettinen tuleva tekoälyn kehitysvaihe, joka eroaa nykyisestä kapeasta tekoälystä siten, että se kykenee suorittamaan minkä tahansa älyllisen tehtävän, jonka ihminen pystyy suorittamaan. Vaihtoehtoisesti yleinen tekoäly on määritelty autonomiseksi järjestelmäksi, joka ylittää ihmisen kyvyt suurimmassa osassa taloudellisesti arvokkaita tehtäviä. Ylivoimaisesti ihmisälyn ylittävä tekoäly taas usein luokitellaan superälykkääksi tekoälyksi. Yleisen tekoälyn luominen on joidenkin tekoälytutkimusprojektien ja -yritysten, kuten OpenAI:n,  DeepMindin ja Anthropicin, ensisijainen tavoite. Yleinen tekoäly on usein aiheena tieteiskirjallisuudessa ja tulevaisuudentutkimuksessa .

Yleisen tekoälyn mahdollisuus muodostua uhkaksi ihmiskunnalle on kiistelty aihe. Esimerkiksi OpenAI käsittelee sitä eksistentiaalisena riskinä, kun taas toiset pitävät sitä liian kaukaahaettuna ajatuksena, että siitä voisi muodostua riskiä.   

Vuoden 2020 tutkimuksessa tunnistettiin 72 aktiivista yleistä tekoälyä kehittävää tutkimus ja tuotekehitysprojektia 37 maassa.

### Yleisen tekoälyn testaaminen

Useita testejä, joiden tarkoituksena on vahvistaa tekoälyn olevan yleinen tekoäly, on kehitetty, mukaan lukien:  

Turingin testi (*Alan* *Turing*)
Kone ja ihminen keskustelevat molemmat toisen ihmisen kanssa, ilman että ihminen näkee keskustelukumppaniaan, ja hänen on arvioitava kumpi näistä kahdesta on kone. Jos kone pystyy huijaamaan testaajaa usein, niin että hän luulee keskustelevansa ihmisen kanssa, kone pääsee testistä läpi.
Robottioppilastesti (<i>Ben Goertzel</i>)
Kone ilmoittautuu yliopistoon, suorittaa ja läpäisee samat kurssit kuin ihmiset ja hankkii tutkinnon. Nykyaikaiset kielimallit läpäisevät jo korkeakoulututkintotason kokeita osallistumatta kursseille. 
Ikeatesti (<i>Gary</i> <i id="mwuw">Marcus</i>)
Tunnetaan myös nimellä Flat Pack Furniture Test. Tekoäly tarkastelee Ikean pakkaustuotteen osia ja ohjeita ja ohjaa sitten robottia huonekalujen kokoamiseksi oikein.
Kahvitesti (*Steve* *Wozniak*)
Koneen on mentävä tavalliseen amerikkalaiseen kotiin ja keittää onnistuneesti kahvia: etsi kahvinkeitin, etsi kahvi, lisää vettä, etsi muki ja hauduta kahvia painamalla oikeita painikkeita. Mikään robotti ei ole vielä suoriutunut tästä tehtävästä.

Hyödyt
------

Yleisellä tekoälyllä voisi olla monenlaisia käyttötarkoituksia. Jos se saataisiin onnistuneesti suunnattua tekemään niitä, se voisi auttaa erilaisien maailmanongelmien, kuten nälänhädän, köyhyyden ja terveysongelmien ratkaisemisessa. 

Yleinen tekoäly voisi parantaa tuottavuutta ja tehokkuutta useimmissa työpaikoissa. Esimerkiksi terveysalalla se voisi nopeuttaa lääketieteellistä tutkimusta, erityisesti syöpää vastaan. Se voisi hoitaa vanhuksia ja demokratisoida potilaiden nopean ja laadukkaan lääketieteellisen diagnoosin saamisen. Käytännössä mikä tahansa työ, joka hyödyttää yhteiskuntaa, olisi luultavasti ennemmin tai myöhemmin parasta jättää tekoälyn hoidettavaksi. Ihmisten tarve tehdä työtä toimeentulon vuoksi voisi kadota, jos tekoälyn tuottama varallisuus jaettaisiin oikein, mahdollisesti jopa itse tekoälyn toimesta. Tämä herättää myös kysymyksen ihmisten paikasta yhteiskunnassa, joka on radikaalisti automatisoitu.

Riskit
------

### Mahdollinen uhka ihmisen olemassaololle

Väite, jonka mukaan tekoäly muodostaa eksistentiaalisen riskin ihmisille ja että tämä riski vaatii lisähuomiota, on kiistanalainen, mutta monet julkisuuden henkilöt, kuten Elon Musk, Bill Gates ja Stephen Hawking, ovat kannattaneet sitä.   Gates toteaa, ettei hän "ymmärrä, miksi jotkut ihmiset eivät ole huolissaan",  ja Hawking kritisoi laajaa välinpitämättömyyttä vuoden 2014 pääkirjoituksessaan:
*Kohdatessaan mahdollisia tulevaisuuksia, jotka sisältävät mittaamattomia etuja ja riskejä asiantuntijat tekevät varmasti kaikkensa varmistaakseen parhaan lopputuloksen, eikö niin? Väärin. Jos ylivoimainen alien-sivilisaatio lähettäisi meille viestin: "Tulemme muutaman vuosikymmenen kuluttua", vastaisimmeko vain: "OK, soittakaa meille kun saavutte, jätämmekö valot päälle?" Luultavasti emme. Mutta tämä on enemmän tai vähemmän mitä tapahtuu nyt tekoälyn kanssa.*
Vuonna 2023 Google DeepMindin, OpenAI:n ja Anthropicin toimitusjohtajat yhdessä muiden alan johtajien ja tutkijoiden kanssa julkaisivat yhteisen lausunnon, jossa todettiin, että "Tekoälyn aiheuttaman sukupuuttoon kuolemisen riskin vähentämisen tulisi olla globaali prioriteetti muiden yhteiskunnallisten riskien, kuten pandemioiden ja ydinsodan joukossa." 

### Massatyöttömyys

OpenAI:n tutkijat arvioivat, että "Kielimallien käyttöönotto saattaa vaikuttaa ainakin 10 prosenttiin työtehtävistä 80 prosentilla yhdysvaltalaisista työntekijöistä, kun taas noin 19 prosentilla työntekijöistä voi olla vaikutuksia jopa yli 50 prosenttiin tehtävistään".   He pitävät toimistotyöntekijöitä kuten matemaatikkoja, kirjanpitäjiä ja verkkosuunnittelijoita eniten altistuvina tekoälyn vaikutuksille.

Lähteet
-------

1. ↑  Template error: argument **title** is required.
2. ↑    **Virhe: Lehtiviitemallineessa julkaisuparametri on pakollinen. [ Ohje ]**, {{{Vuosi}}}. PubMed:31531926. doi:10.15252/embr.201949177. ISSN 1469-221X.
3. 1 2  OpenAI Charter *openai.com*. Viitattu 6.4.2023. en-US
4. ↑  What is artificial superintelligence (ASI)? | Definition from TechTarget *techtarget.com*.  en
5. ↑  Template error: argument **title** is required.
6. ↑  AI timelines: What do experts in artificial intelligence expect for the future? *Our World in Data*. Viitattu 6.4.2023.
7. ↑  Artificial general intelligence: Are we close, and does it even make sense to try? *MIT Technology Review*. Viitattu 6.4.2023. en
8. ↑  Muehlhauser: What is AGI?  11 August 2013. Machine Intelligence Research Institute.  Arkistoitu 25 April 2014. Viitattu 1 May 2014.
9. ↑  What is Artificial General Intelligence (AGI)? | 4 Tests For Ensuring Artificial General Intelligence *Talky Blog*.  13 July 2019.  Arkistoitu 17 July 2019. Viitattu 17 July 2019. en-US
10. ↑  Varanasi: AI models like ChatGPT and GPT-4 are acing everything from the bar exam to AP Biology. Here's a list of difficult exams both AI versions have passed. *Business Insider*.  21 March 2023. Viitattu 30 May 2023.
11. ↑  Artificial General Intelligence – Do[es the cost outweigh benefits?] *coe-dsai.nasscom.in*.  23.8.2021. Viitattu 7.6.2023. en-US
12. ↑  How we can Benefit from Advancing Artificial General Intelligence (AGI) – Unite.AI *www.unite.ai*. Viitattu 7.6.2023.
13. 1 2  Talty: What Will Our Society Look Like When Artificial Intelligence Is Everywhere? *Smithsonian Magazine*. Viitattu 7.6.2023. en-us
14. ↑    **Virhe: Lehtiviitemallineessa julkaisuparametri on pakollinen. [ Ohje ]**, {{{Vuosi}}}. doi:10.1080/0952813X.2014.895110. ISSN 0952-813X.
15. ↑    **Virhe: Lehtiviitemallineessa julkaisuparametri on pakollinen. [ Ohje ]**, {{{Vuosi}}}. doi:10.1088/0031-8949/90/1/018001. ISSN 0031-8949.
16. ↑    **Virhe: Lehtiviitemallineessa julkaisuparametri on pakollinen. [ Ohje ]**, {{{Vuosi}}}. doi:10.1016/j.futures.2018.11.007. ISSN 0016-3287.  [{{{www}}} Artikkelin verkkoversio].
17. ↑  Template error: argument **title** is required.
18. ↑  Statement on AI Risk | CAIS *www.safe.ai*. Viitattu 8.6.2023.
19. ↑  GPTs are GPTs: An early look at the labor market impact potential of large language models *openai.com*. Viitattu 7.6.2023. en-US
20. 1 2  80% of workers will be exposed to AI. These jobs will be most affected *euronews*.  23.3.2023. Viitattu 8.6.2023. en